La identificación serológica de los distintos tipos de cepes de E. coli tuvo un papel relevante na so clasificación previu al usu de los factores xenéticos de roxura pa ello. En 1933, Alfred Adam amosó que ciertos serotipos de “dyspepsie koli” (como lu llamaba a les cepes de E. coli diarreogénicas) taben implicaos n'epidemies de foria pediátrica. En 1944, Kauffman propunxo un esquema de clasificación qu'entá s'ocupa güei día col fin d'estremar los tipos comensales de los patóxenos y los distintos tipos d'estos postreros.